Република Србија
ОПШТИНА КЊАЖЕВАЦ
ОПШТИНСКА УПРАВА
број: 111- 4 /2020-03
дана: 05.11.2020. године
К њ а ж е в а ц


	На основу члана 94., члана 102. и 103.Закона о запосленима у аутономним покрајинама и јединицама локалне самоуправе (“Сл. Гласник РС”, број 21/16, 113/17, 95/18, 95/18 –др. закон и 86/19 –др. закон),   члана 12. става 1. Уредбе о спровођењу интерног и јавног конкурса за попуњавање радних места у аутономним покрајинама и јединицама  локалне самоуправе (“Сл. гласник РС”, број 95/16) и Закључка Комисије  за давање сагласности за ново запошљавање  и додатно радно ангажовање код корисника јавних средстава 51 број 112-11841/2019  од 27. новембра 2019. године, Општинска управа Књажевац   оглашава


ЈАВНИ КОНКУРС 
за попуњавање извршилачких радних места у Општинској управи Књажевац 


	I  Орган у коме се попуњавају радна места: Општинска управа Књажевац,  са седиштем у Књажевцу, ул. Милоша Обилића бр. 1.

	II  Радна места која се попуњавају:

1. Радно место: Послови утврђивања локалних јавних прихода, у звању млађи саветник,   у Одељењу за  буџет, финансије и утврђивање и наплату локалних јавних прихода,  у Одсеку за утврђивање и наплату локалних јавних прихода.
	
       Трајање радног односа: на неодређено време.
       Опис послова: врши пријем, обраду контролу и унос података из пореских пријава; врши припреме за благовремено и законито утврђивање локалних јавних прихода; припрема порески акт којим се установљава појединачна пореска обавеза и одређује порески обвезник, пореска основица и износ пореске обавезе; предузима радње и активности неопходне за утврђивање чињеничног стања ради утврђивања локалних јавних прихода; одређује исправе и доказе, рок, место и начин доставе на увид и проверу ради утврђивања чињеничног стања; обавља увиђај ради утврђивања или разјашњења чињеница од значаја за опорезивање и саставља записник о обављеном увиђају са налазима и примедбама пореског обвезника, као и разлозима за евенутално одбијање потписивања записника; припрема нацрта пореских управних аката; израда пореског решења на основу података из пословних књига и евиденција пореског обвезника, чињеничног стања утврђеног у поступку контроле и евиденцијама локалне пореске управе; проверава пореску базу пре штампања решења локалних јавних прихода; припрема нацрт решења локалних јавних прихода; прати достављање пореских решења, води евиденцију о току достављања и стара се о адекватном припајању доказа о достави одговарајућем пореском предмету; припрема и доставља јавности оглас којим обавештава пореске обвезнике о индексу ревалоризације и дану доспећа локалног јавног прихода; пружа стручну помоћ пореским обвезницима; подноси захтеве за покретање прекршајног поступка за неподношење пореске пријаве; припрема симулације и анализе које служе за израду одлука које доноси Општинско веће и Скупштина општине; припрема извештаје о утврђеним локалним јавним приходима.
         Води управни поступак и предузима поједине радње у управном поступку до доношења решења у управним стварима из области утврђивања и наплате локланих јавних прихода.
         Услови : високо образовање из научне области правних, економских или техничко-технолошких  наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким  академским студијама, специјалистичким струковним студијама, односно на основним студијама у трајању од  најмање четири године или специјалистичким студијама на факултету, које су законом изједначене са тим студијама у погледу права која из њих произилазе, положен државни стручни испит, најмање једна година радног искуства у струци или најмање пет година проведених у радном односу код послодавца,  познавање рада на рачунару (MS office пакет и интернет).
Број извршилаца: 1

Провера стручне оспособљености и знања и вештине у изборном поступку:
· Стручне оспособљености вреднују се тако што се проверавају способности кандидата за  успешан рад на оглашеном радном месту, усмено кроз разговор са кандидатом,   односно постављање питања кандидату и увидом у податке које је навео у својој пријави.
·  Знање кандидата вреднује се проверавањем познавања области из делокруга органа и стручно знање из области рада на радном месту, постављањем питања из  законских прописа  који се примењују у раду на радном месту које се попуњава - Закона о порезима на имовину и  Закона о пореском поступку и пореској администрацији - усмено. 
· Вештине кандидата вреднују се тако што се  проверавају аналитичко резоновање и логичко закључивање, вештине комуникације,и способности за  рад са људима, кроз симулацију типичног проблема који се јавља на радном месту, а који кандидат треба да реши –усмено и  вештина рада на рачунару (MS office пакет и интернет) – практичном провером. 

 	
  2.      Радно место: грађевински инспектор, у звању саветник, 1 извршилац,  у Одељењу за инспекцијске послове.
	Трајање радног односа: на неодређено време.
	      Опис послова:  Врши инспекцијски надзор у оквиру делокруга утврђеног Законом и подзаконским актима из грађевинске области, пружа стручну помоћ и врши поверене послове у области инспекцијског надзора, даје стручна  објашњења и мишљења, покреће поступак а утврђивање привредног преступа, подноси захтев за покретање прекршајног и кривичног поступка, доноси решења и закључке о дозволи извршења у поступку инспекцијског надзора.
        Обавља инспекцијски надзор над применом закона, општинских одлука и других прописа из грађевинске области који се односе на: објекте у изградњи или изграђене, привредно друштво, односно, друго правно лице или предузетника који гради објекат,  лица које врши стручни надзор,  лица која обављају поједине послове на пројектовању или грађењу објекта.	        
 Врши контролу постављања и уклањања мањих монтажних објеката привременог карактера
 на површинама јавне намене (киосци, летње баште и др.) у складу са општинском одлуком.
	          Присуствује и спроводи принудно извршење решења у складу са законом и другим прописима
 којима је регулисана наведена област.
	           О сваком извршеном прегледу и радњама грађевински инспектор саставља записник, у складу
 са законом.
	            Доноси решења из надлежности грађевинског инспектора и обавља стручне послове спровођења
 административног извршења решења.
	Пружа помоћ у изради нормативних аката из своје области, израђује анализе, извештаје и упутства, као и друга акта из наведене области.
	Доноси обавештења или закључак о дозволи извршења са уписаним временом извршења и тачним називом извршиоца решења.
            Сачињава програм уклањања објеката, прати извршење програма и одговара за његово извршење. Ако извршеник сам не спроведе извршење решења о уклањању објекта, односно његовог дела, спроводи извршење решења преко привредног друштва, односно другог правног лица или предузетника, у складу са законом, на терет извршеника; утврђује трошкове извршења решења који падају на терет буџета, спроводи поступак наплате трошкова од извршеника; води регистар донетих решења о рушењу и без одлагања у тај регистар уписује колико решења је извршно, односно колико решења је извршено, подноси захтеве за покретање прекршајног поступка, односно кривичне пријаве и пријаве за привредне преступе;
	Захтева пружање полицијске помоћи ради омогућавања спровођења решења о уклањању објекта, односно његовог дела. 
             По извршеном уклањању објекта, односно његовог дела сачињава записник о уклањању објекта, односно његовог дела, који се доставља и органу надлежном за послове катастра непокретности.

Услови: високо образовање из научне области грађевинских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким  академским студијама, специјалистичким струковним студијама, односно на основним студијама у трајању од  најмање четири године или специјалистичким студијама на факултету, које су законом изједначене са тим студијама у погледу права која из њих произилазе, положен државни стручни испит, положен испит за инспектора (односно обавезно полагање испита у року од 6 месеци од дана заснивања радног односа),  најмање три године радног искуства у струци, познавање рада на рачунару (MS office пакет и интернет).
Број извршилаца: 1

Провера стручне оспособљености и знања и вештине у изборном поступку:
· Стручне оспособљености вреднују се тако што се проверавају способности кандидата за  успешан рад на оглашеном радном месту, усмено,  кроз разговор са кандидатом,   односно постављање питања кандидату и увидом у податке које је навео у својој пријави.
·  Знање кандидата вреднује се проверавањем познавања области из делокруга органа и стручно знање из области рада на радном месту које се попуњава и то познавање прописа - Закона о планирању и изградњи, Закона о инспекцијском надзору, Закона о општем управном поступку - усмено. 
· Вештине кандидата вреднују се тако што се  проверавају аналитичко резоновање и логичко закључивање, вештине комуникације, организационе спососбности и способности за  рад са људима, кроз симулацију типичног проблема који се јавља на радном месту, а који кандидат треба да реши –усмено и  вештина рада на рачунару (MS office пакет и интернет) – практичном провером. 

III  Услови за запослење за сва радна места: држављанство Републике Србије, да је учесник конкурса пунолетан, да има прописано образовање на рад на оглашеном радном месту, да није правоснажно осуђиван на безусловну казну затвора од најмање  шест месеци, да учеснику конкурса раније  није престајао радни однос у државном органу, органу аутономне покрајине, или органу јединице локалне самоуправе због теже повреде дужности из радног односа.

IV  Место рада: за сва радна  места - Општинска управа Књажевац, ул. Милоша Обилића број 1, Књажевац.

V Рок за подношење пријаве на јавни конкурс  је 15  дана од дана оглашавања обавештења о јавном конкурсу у дневним новинама Вечерње новости.

VI Лице задужено за  давање обавештења о јавном конкурсу: за сва радна места – Горица Петровић, телефон 019 731 614, лок 138, e-mail gorica.petrovic@knjazevac.rs

 VII Адреса на којој се подноси пријава за јавни конкурс - за сва радна  места:  Општинска управа Књажевац, ул. Милоша Обилића бр. 1, 19350 Књажевац,  са назнаком: „За јавни конкурс“ и навођењем назива радног места за које се пријава подноси. 
Пријава на  конкурс се подноси препорученом пошиљком путем поште, или преко пријемне канцеларије Општинске управе Књажевац,  у затвореној коверти.  
	На полеђини коверта навести име и презиме и адресу пошиљаоца.


      VIII  Докази који се прилажу уз пријаву на конкурс у оригиналу или овереној фотокопији и то:
1. Потписана пријава са биографијом, бројем телефона за контакт, адресом становања, а по могућности и e-mail (интернет) адресом. Пријава на јавни конкурс садржи: име и презиме кандидата, датум и место рођења, податке о образовању, податке о врсти и дужини  радног искуства са кратким  описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о  посебним областима знања.  Пријава на конкурс мора бити својеручно потписана – за сва радна места;
2. Очитана  (копирана) лична карта - за сва радна места;
3. Оверена фотокопија дипломе којом се потврђује стручна спрема - за сва радна места;
4. Оригинал или оверена фотокопија доказа о положеном државном стручном испиту за рад у државним органима - за сва радна места;
5. Уверење о подацима о стажу осигурања које издаје Републички фонд пензијског и инвалидског осигурања - за сва радна места;
6. Кандидати који у уверењу (под редним бр. 6) имају евидентиран стаж осигурања, неопходно је да доставе све доказе – решења, потврде и друге акте из којих се види  са којим степеном стручне спреме и у ком периоду су стекли  радни стаж, односно стаж осигурања –за сва радна места и само за  оне кандидате који имају  евидентиран стаж осигурања;
7. Оригинал или оверена фотокопија извода из матичне књиге рођених  - за сва радна места;
8. Оригинал или фотокопија уверења о држављанству (не старије од 6 месеци) - за сва радна места;
9. Оригинал или оверена  фотокопија  уверења из казнене евиденције МУП-а РС, Полицијске управе да кандидат није правноснажно осуђиван на безусловну казну  затвора од најмање  шест месеци - за сва радна места;
10. уверење да кандидату раније није престајао  радни однос у државном органу, односно        органу аутономне покрајине или јединице локалне самоуправе, због теже повреде дужности из радног односа –за сва радна места и само за  лица која су била у радном односу у државном органу, органу аутономне покрајине, односно јединици локалне самоуправе. Лица која нису  била у радном односу у државном органу, односно  органу аутономне покрајине или јединице локалне самоуправе, наводе у својој пријави да нису били у радном односу у наведеним органима.

	Сви докази се прилажу у оригиналу или у фотокопији  која је оверена у Општинској управи,  или  у основном суду (за општине у којима  није именован јавни бележник), или од јавног бележника.


Напомена: Законом о општем управном поступку („Сл. гласник РС“, бр. 18/16 и 95/18-аутентично тумачење), прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција кад је то неопходно за одлучивање (члан 103. став 3).
	Документа о чињеницама о којима се води службена евиденција су: Извод из матичне књиге рођених и Уверење о држављанству.
	     Изјава о прибављању података о којима се води службена евиденција, на Обрасцу бр. 1, се може преузети на  сајту Општине Књажевац  у Одељку “Електронски обрасци”.

	Кандидат у својој пријави, уколико то жели, мора изричито да наведе да је орган дужан да по службеној дужности прибави податке о чињеницама о којима се води службена евиденција (Извод из матичне књиге рођених и Уверење о држављанству). 
	У циљу ефикаснијег и бржег спровођења изборног поступка, кандидат може и сам, уз своју пријаву да достави и податке о чињеницама о којима се води службена евиденција (Извод из матичне књиге рођених и Уверење о држављанству).

	
IX  Провера оспособљености, знања и вештина кандидата у изборном поступку: са кандидатима чије су  пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеним радним местима, обавиће се провера  стручне оспособљености, знања и вештина у просторијама Општинске управе Књажевац. О тачном датуму и времену провере стручне оспособљености, знања и вештина учесници конкурса ће бити благовремено обавештени писменим путем, телефонским путем на бројеве телефона које су доставили у својим пријавама или путем мејла на e-mail (интернет адресе).


X  Напомене: 

	       Кандидати са положеним правосудним испитом, уместо доказа о положеном државном стручном испиту  подносе доказ о положеном правосудном испиту. 
Радни однос, као службеник на извршилачком радном месту може да заснива и лице које нема положен државни стручни испит.
Кандидати који немају положен државни стручни испит, дужни су да га положе у року од 6 месеци од дана заснивања радног односа.
Кандидат који нема положен испит за инспектора,  који је услов за заснивање радног односа за радно место – грађевински инспектор, дужан је  да га положи  у року од 6 месеци од дана заснивања радног односа.
Кандидати који  први пут заснивају радни однос у државном органу, органима аутономне покрајине, органу јединице локалне самоуправе, подлежу пробном раду од 6 месеци.
Службеник на пробном раду који је радни однос засновао на неодређено време полаже државни стручни испит ( и испит за инспектора за радно место –грађевински инспектор) до окончања пробног рада. 

Непотпуне, неблаговремене,  недопуштене или неразумљиве пријаве и  пријаве уз које нису приложени сви потребни докази у оригиналу или овереној фотокопији биће одбачене.

   	Изборни поступак као и проверу стручне оспособљености, знања и вештине спроводиће Комисије за спровођење јавног конкурса, именоване од стране начелника Општинске управе Књажевац, за свако наведено радно место.
	      Јавни конкурс објављује се на званичној интернет страници општине Књажевац  www.knjazevac.rs   а Обавештење о јавном конкурсу и интернет адреса Општине   биће објављено у дневном листу “Вечерње новости”.
 

Сви изрази, појмови, именице, придеви и глаголи у тексту јавног конкурса који су употребљени у мушком роду, односе се без дискриминације и на особе  женског пола.   

ОПШТИНСКА УПРАВА КЊАЖЕВАЦ

